తూళ్ల దేవేందర్ గౌడ్

తూళ్ల దేవేందర్ గౌడ్ రంగారెడ్డి జిల్లాపరిషత్తు చైర్మెన్‌గాను, 3 సార్లు మేడ్చల్ శాసనసభ నియోజకవర్గం శాసనసభ్యుడుగాను పనిచేసి, ఆంధ్రప్రదేశ్ రాష్ట్ర మంత్రివర్గంలో అనేక మంత్రిపదవులను చేపట్టిన రాజకీయ నాయకుడు. విద్యార్థినాయకుడిగా ప్రజాజీవితం ప్రారంభించి, రాష్ట్ర రాజకీయాల్లో అనేక పదవులను అధిరోహించాడు.

బాల్యం, విద్యాభ్యాసం
తూళ్ల దేవేందర్ గౌడ్ మహేశ్వరం మండలం తుక్కుగూడ గ్రామంలో 1953, మార్చి 18న జన్మించాడు. కళాశాల దశలోనే విద్యార్థినాయకుడిగా పనిచేసిన అనుభవంతో, ఎన్.టి.రామారావు నేతృత్వంలోని తెలుగుదేశం పార్టీలో చేరి అంచెలంచెలుగా పార్టీలో ముఖ్య వ్యక్తిగా ఎదిగాడు. వ్యవసాయ కుటుంబంలో జన్మించిన దేవేందర్ గౌడ్ పాఠశాల విద్య తరువాత ఇంటర్మీడియట్ ధర్మవంత్ కళాశాలలోను, వాణిజ్యశాస్త్రంలో డిగ్రీ బద్రుకా కళాశాలలో పూర్తిచేశాడు. కళాశాలలో ఉన్నప్పుడే అతడు విద్యార్థి నాయకుడిగా వ్యవహరించాడు.

రాజకీయ జీవితం
దేవేందర్ గౌడ్ చదువు పూర్తయ్యాక, ఎన్.టి.రామారావు నేతృత్వంలోని తెలుగుదేశం పార్టీ విధానాలు నచ్చడంతో ఆ పార్టీలో ప్రవేశించాడు. తెలుగుదేశం పార్టీలో చేరిన అనతికాలంలోనే దేవేందర్ గౌడ్ జిల్లాలో నేతగా పేరుతెచ్చుకున్నాడు. 1988లో జిల్లా పరిషత్తు ఎన్నికలలో రంగారెడ్డి జిల్లా పరిషత్తు ఛైర్మన్ స్థానాన్ని ప్రత్యక్ష ఓటుద్వారా కైవసం చేసుకున్నాడు. పూర్తి ఐదేళ్ళ కాలపరిమితి తరువాత 1994 డిసెంబర్లో తొలిసారిగా మేడ్చల్ శాసనసభ నియోజకవర్గం నుంచి ఎన్నికై శాసనసభలో అడుగుపెట్టాడు. అప్పుడే మంత్రిమండలిలో స్థానం కూడా సంపాదించాడు. 1999 అక్టోబర్లో రెండో సారి కూడా 77,883 ఓట్ల మెజారిటీతో అదే స్థానం నుంచి ఎన్నికయ్యాడు. 1999 నుండి 2004 వరకు రాష్ట్ర గృహమంత్రిగా పనిచేసాడు. 2004 ఏప్రిల్లో కూడా మళ్ళీ మేడ్చల్ నియోజకవర్గం నుంచి గెలుపొంది తెలుగుదేశం పార్టీ శాసనసభ ఉపనాయకుడిగా వ్యవహరించాడు.

తెలుగుదేశం పార్టీకి రాజీనామా
తెలుగుదేశం పార్టీలో తన తెలంగాణా వాదానికి సరైన ప్రతిస్పందన లభించకపోవడంతో 2008, జూన్ 23న పార్టీకి, శాసనసభ్యత్వానికి రాజీనామా చేశాడు. 2004 ఎన్నికల్లో ఓటమి తరువాత తెలంగాణాలో పుంజుకొనేందుకు పార్టీ యత్నాలు ఫలిస్తున్న తరుణంలో దేవేందర్ నిష్క్రమణతో పార్టీకి దెబ్బ తగిలింది. దేవేందర్ గౌడ్ "నవ తెలంగాణా పార్టీ" అనే రాజకీయ పార్టీని స్థాపించాడు.
thumb|right|నవ తెలంగాణ పార్టీ ఆవిర్భావ సభలో పార్టీ జెండాతో టి.దేవేందర్ గౌడ్

ప్రజారాజ్యంలో విలీనం
ఫిబ్రవరి 2009లో తాను స్థాపించిన నవతెలంగాణ పార్టీని ప్రజారాజ్యం పార్టీలో విలీనం చేశాడు. 2009 ఎన్నికలలో ప్రజారాజ్యం పార్టీ తరఫున మల్కాజ్‌గిరి లోక్‌సభతోభారత ఎన్నికల సంఘం వెబ్‌సైటు పాటు ఇబ్రహీంపట్నం అసెంబ్లీ నియోజకవర్గంలోనూభారత ఎన్నికల సంఘం వెబ్‌సైటు పోటీ చేసి, రెండింటిలోనూ ఓడిపోయాడు.

తెలుగుదేశంలో చేరిక
2009, ఆగస్టు3న దేవేందర్ గౌడ్ ప్రజారాజ్యం పార్టీని వీడి ఆగస్టు 6న మళ్ళీ తెలుగుదేశం పార్టీలో చేరాడు. తెలుగుదేశం వదలివెళ్ళడం చారిత్రక తప్పిదం అని పేర్కొన్నాడు. తెలుగు దేశంలో చేరిన తరువాత రాజ్యసభ సభ్యుడిగా ఎన్నికయ్యాడు. ఆయన 2012 ఏప్రిల్ నుండి 2018 మే వరకు రాజ్యసభ సభ్యుడిగా ఉన్నాడు.https://archive.india.gov.in/govt/rajyasabhampbiodata.php?mpcode=2200. Retrieved 11 September 2019.

రాజకీయ జీవితం
రంగారెడ్డి జిల్లా పరిషత్ చైర్మన్ 1988 - 1993 
 మేడ్చల్ శాసనసభ్యుడు 1994 - 1999, 1999 - 2003 & 2003 – 2008 
 బీసీ సంక్షేమ, ఎక్సైజ్, సహకార శాఖ మంత్రి 1994 - 1995 
 రెవెన్యూ శాఖ మంత్రి 1995 - 1999 
 హోం, సినిమాటోగ్రఫీ శాఖ మంత్రి 1999 – 2004 
 ఆంధ్రప్రదేశ్ శాసనసభ తెలుగుదేశం పార్టీ ఉపనాయకుడు 2004 – 2008
 రాజ్యసభ సభ్యుడు 2012 ఏప్రిల్ నుండి 2018 మే వరకు

 ఎన్నికల చరిత్ర 
+ఎన్నికల ఫలితాలుసంవత్సరంకార్యాలయంనియోజక వర్గంపార్టీఓట్లు%ప్రత్యర్థిపార్టీఓట్లు%ఫలితం1994ఆంధ్రప్రదేశ్ శాసనసభమేడ్చల్తెలుగుదేశం పార్టీ 30x30pxఎస్.ఉమాదేవిభారత జాతీయ కాంగ్రెస్30x30px1999ఎస్.హరివర్థన్ రెడ్డి2004172,916కె.ఆర్.సురేందర్ రెడ్డితెలంగాణా రాష్ట్ర సమితి30x30px147,209

మూలాలు

వర్గం:1953 జననాలు
వర్గం:తెలుగుదేశం పార్టీ
వర్గం:తెలుగుదేశం పార్టీ రాజకీయ నాయకులు
వర్గం:జీవిస్తున్న ప్రజలు
వర్గం:పార్టీలు ఫిరాయించిన రాజకీయ నాయకులు
వర్గం:ఆంధ్రప్రదేశ్ మాజీ మంత్రులు
వర్గం:రంగారెడ్డి జిల్లా రాజకీయ నాయకులు
వర్గం:మేడ్చల్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:రంగారెడ్డి జిల్లా పరిషత్ చైర్మన్‌లు
వర్గం:రంగారెడ్డి జిల్లాకు చెందిన ఆంధ్రప్రదేశ్ రాష్ట్ర మంత్రులు